Asker prosti

Asker prosti er et prosti i Oslo bispedømme, som dekker de ti kirkesognene i Asker kommune. Prostekontoret er samlokalisert med Asker kirkelige fellesråd i Kirkelia 5 i Asker, ved Asker kirke.

 Opprettelse og utvidelse 
Ved delingen av Asker og Bærum prosti fra 1. januar 2002 ble Asker eget prosti i Oslo bispedømme. Begivenheten ble markert med felles gudstjeneste i Asker kirke, der biskop Gunnar Stålsett forrettet. 

Som et resultat av kommunesammenslåingen mellom Asker, Røyken og Hurum kommuner 1. januar 2020, ble kirkene i den nye kommunen Asker slått sammen til et nytt stort Asker prosti. Søndag 5. januar 2020 ble utvidelsen av prostiet høytidelig feiret med en felles festgudstjeneste i Spikkestad kirke- og kultursenter. Ved kommunesammenslåingen ble det avdekket at det var et betydelig etterslep på vedlikeholdet av flere av kirkene i det nye prostiet. 

 Proster i Asker prosti 
Sogneprest Øyvind Backer ble prostiets første prost. Berit Øksnes overtok i 2010, og ble i 2019 etterfulgt av Tor Øystein Vaaland. Fra 2022 har Øyvind Stabrun vært prost. Han kom fra stillingen som prost i Groruddalen prosti.

 Kirker i Asker prosti 
+ Nye Asker prosti har 14 kirker, fordelt på ti menigheter Navn Byggeår Arkitekt Stil Materiale Plasser Menighet Sted Kommunedel Asker  1879  Jacob Wilhelm Nordan  Nygotisk  Tegl  480  Asker  Asker sentrum  Asker Filtvet  1894  Alfred Christian Dahl  Dragestil  Tre  200  Søndre Hurum  Filtvet  Hurum Heggedal  1931  Fritz Holland  Nyklassisistisk  Tre  160  Heggedal  Heggedal  Asker Holmen  1965  Knut Knutsen  Modernistisk  Betong  340  Holmen  Nesbru  Asker Holmsbu  1887  Jacob Wilhelm Nordan  Nygotisk  Tre  300  Søndre Hurum  Holmsbu  Hurum Hurum  ca 1150  Ukjent  Romansk  Stein  150  Nordre Hurum  Klokkarstua  Hurum Kongsdelene  1905  Halfdan Berle  Nyklassisistisk  Tre  150  Nordre Hurum  Sætre  Hurum Nærsnes  1925 (1893)  Alfred Christian Dahl  Nyklassisistisk  Tre  150  Slemmestad og Nærsnes  Nærsnes  Røyken Røyken  ca 1229  Ukjent  Romansk  Stein  240  Røyken  Røyken  Røyken Slemmestad  1935  Ivar Næss  Nyklassisistisk  Tre  180  Slemmestad og Nærsnes  Slemmestad  Røyken Spikkestad  2018  Einar Dahle  Modernistisk  Betong med tegl  160  Røyken  Spikkestad  Røyken Vardåsen  2004  Terje Grønmo  Modernistisk  Betong med tegl  400  Vardåsen  Borgen  Asker Østenstad  1980  Harald Hille  Modernistisk  Betong med tegl  600  Østenstad  Blakstad  Asker Åros  1903  Alfred Christian Dahl  Dragestil  Tre  150  Åros  Åros  Røyken

 Prestegjeld 
 Asker
 Holmen
 Østenstad

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.Endringer i gravferdsloven og kirkeloven - Rundskriv 20.12.2011. regjeringen.no

 Referanser 
(Nye) Asker kirkelige fellesråd kirken.no
Kirkebyggdatabasen Kirkesøk kirkesok.no
Feiring i stolthet, ydmykhet og takknemlighet kirken.no

 Eksterne lenker 
 Asker kirkelige fellesråd på kirken.no
 Prosten i Asker på kirken.no
 Kirkene i Asker prosti på kirken.no


Kategori:Etableringer i 2002